פיטר פאלק

פיטר פאלק (באנגלית: Peter Falk; 16 בספטמבר 1927 – 23 ביוני 2011) היה שחקן יהודי-אמריקאי, הידוע בעיקר בזכות גילום הדמות הראשית בסדרת הטלוויזיה "קולומבו". השתתף בעשרות סרטי קולנוע ותוכניות טלוויזיה. היה מועמד פעמיים לפרס אוסקר וזכה חמש פעמים בפרס אמי ופעם אחת בפרס גלובוס הזהב.

ביוגרפיה

ראשית חייו
פיטר מייקל פאלק נולד בניו יורק למייקל פאלק, בעל חנות יהודי יליד פולין ממוצא צ'כי-הונגרי, ולמדלן, מנהלת חשבונות וקניינית יהודייה ממוצא רוסי. עינו הימנית הוסרה בניתוח בעודו בן שלוש בשל גידול, והוא השתמש בעין זכוכית לאורך מרבית חייו. למרות מוגבלותו השתתף פאלק בפעילויות ספורט, בעיקר בייסבול וכדורסל.

בגיל 12 הופיע פאלק לראשונה על במה במחנה קיץ. למד בבית הספר התיכון באוסינינג שבמחוז ווסטצ'סטר, במדינת ניו יורק, שם זכה להישגים בתחום האתלטיקה. עם סיום לימודיו התיכוניים בשנת 1945, למד תקופה קצרה מאוד בהאמילטון קולג' בניו יורק. לאחר מכן ניסה להתגייס לצבא ארצות הברית לקראת סיומה של מלחמת העולם השנייה, אך נדחה בשל מוגבלותו. הוא הצטרף לצי הסוחר האמריקני ושימש כטבח.

כעבור שנה ומחצה שב פאלק ללימודים בהאמילטון קולג', ומאוחר יותר למד גם באוניברסיטת ויסקונסין. משם עבר לבית הספר החדש בניו יורק, שם קיבל תואר ראשון בספרות ובמדע המדינה בשנת 1951. פאלק נסע לאירופה ועבד עבור חברת רכבות ביוגוסלביה למשך שישה חודשים. אז שב לניו יורק והשלים בשנת 1953 תואר שני במינהל ציבורי באוניברסיטת סיראקיוז.

ב-1963 שיחק בקומדיה של סטנלי קריימר מטורף, מטורף, מטורף העולם.

קריירת משחק

פילמוגרפיה
 רוח מעבר לאוורגליידס (1958) - הופעת בכורה
 ימי שיקגו העליזים (1964)
 המירוץ הגדול (1965)
אישה תחת השפעה (1974)
בלש בגרוש (1978)
מלאכים בשמי ברלין (1987)
הנסיכה הקסומה (1987)
"זעזועים" (1988)
"קוקי" (1989)
"הדודה ג'וליה והכתבן" (1990)
"צמד בכותרות" (1996) - סרט טלוויזיה
"חבל על המאפיה" (2001)
"מסודרים" (2001)
"בדיקה" (2005)
"הדברים על ההורים שלי" (2005)
"גריפין ופיניקס" (2006)
"נקסט" (2007)

קישורים חיצוניים

 

 
 
 דף הבית של פאלק
 השחקן פיטר פאלק הלך לעולמו, באתר נענע10, 24 ביוני 2011
 
 
 

אמנים שעל שמם כוכב לכת מינורי
ניו יורק: אישים
בוגרי אוניברסיטת סירקיוז
שחקני קולנוע וטלוויזיה יהודים אמריקאים
שחקני תיאטרון יהודים אמריקאים
נכים אמריקאים
אישים שהונצחו בשדרת הכוכבים של הוליווד: טלוויזיה
זוכי אמי בפריים טיים: שחקן ראשי בדרמה
זוכי אמי בפריים טיים: שחקן ראשי במיני-סדרה או בסרט
זוכי פרס גלובוס הזהב: טלוויזיה: שחקן ראשי בדרמה
אמריקאים שנולדו ב-1927
אמריקאים שנפטרו ב-2011